C 132/98
FI
Euroopan unionin virallinen lehti
14.4.2023
Torstai 6. lokakuuta 2022
19. arvostaa Venäjän kansalaisia, jotka tuomitsevat sodan; tuomitsee sen, että Venäjän viranomaiset ovat pidättäneet tuhansia rauhanomaisia mielenosoittajia, sekä kehottaa vapauttamaan heidät välittömästi; 20. kehottaa komissiota, EUH:ta ja jäsenvaltioita aloittamaan pohdinnat siitä, miten Venäjän kanssa voidaan tulevaisuudessa tehdä yhteistyötä ja auttaa sitä muuttumaan onnistuneesti autoritaarisesta hallinnosta demokraattiseksi maaksi, joka sanoutuu irti revisionistisesta ja imperialistisesta politiikasta; katsoo, että ensimmäinen askel olisi, että EU:n toimielimet olisivat yhteydessä Venäjän demokraattisiin johtajiin ja kansalaisyhteiskuntaan ja pyrkisivät saamaan tukea näiden demokraattiseen Venäjään tähtääville pyrkimyksille; tukee Euroopan parlamentin isännöimän Venäjän demokratiafoorumin perustamista; 21. muistuttaa, että Nord Stream -putkien vedenalaiset räjähdykset tapahtuivat, kun Norjasta Tanskan kautta Puolaan kulkeva uusi Itämeren putki otettiin käyttöön; ei usko Nord Stream -putkien vedenalaisia räjähdyksiä sattumaksi ja toteaa, että on esitetty yhä enemmän spekulaatioita siitä, että kyseessä oli valtiollisen toimijan koordinoitu ja tietoinen teko; katsoo Nord Stream -putkien räjähdysten osoittavan, miten vaarallista oli lisätä riippuvuutta Venäjältä tuotavista fossiilisista polttoaineista ja että energian käyttäminen aseena on viety aivan uudelle tasolle; kehottaa jäsenvaltioita tehostamaan ja pitämään ensisijaisena kriittisen eurooppalaisen infrastruktuurin, kuten meriputkien ja -kaapelien, suojelua ja parantamaan sen kykyä kestää ulkopuolelta tulevia hyökkäyksiä sekä tukemaan edelleen Itä-Euroopassa ja Länsi-Balkanilla sijaitsevien EU: n kumppanimaiden selviytymiskykyä; kehottaa jäsenvaltioita tutkimaan Nord Stream -kaasuputkien sabotoinnin; katsoo, että tahalliset vedenalaiset räjähdykset ovat ympäristöhyökkäys EU:ta vastaan; 22. kehottaa EU:ta ja sen jäsenvaltioita tekemään yhteistyötä kansainvälisten elinten kanssa todisteiden keräämiseksi ja tukemaan Kansainvälisen rikostuomioistuimen tutkintaa Ukrainan alueella 20. helmikuuta 2014 lähtien tehdyistä sotarikoksista; 23. kehottaa perustamaan Ukrainaan kohdistuvaa hyökkäysrikosta käsittelevän tilapäisen kansainvälisen tuomioistui­ men, jossa asetettaisiin syytteeseen Putin ja kaikki Ukrainan sodan suunnittelusta, käynnistämisestä ja käymisestä vastaavat venäläiset siviili- ja sotilasvirkamiehet ja näiden sijaistoimijat; 24. tuomitsee Venäjän monikerroksisen strategian virheellisten ja vääristyneiden narratiivien sekä uusimperialistisen ”Russkij mir” (”venäläinen maailma”) -ideologian esittämiseksi, vahvistamiseksi ja levittämiseksi kaikkialla maailmassa; kehottaa EU:ta ja sen jäsenvaltioita määräämään pakotteita venäläisille yhteisöille, yksityishenkilöille ja muille sijaistoimijoille, jotka levittävät Venäjän disinformaatiota, ja toteuttamaan lisätoimenpiteitä, joilla puututaan siihen, että Venäjä käyttää tietoa aseena; 25. kehottaa puhemiestä välittämään tämän päätöslauselman neuvostolle, komissiolle, komission varapuheenjohtajalle / unionin ulkoasioiden ja turvallisuuspolitiikan korkealle edustajalle, jäsenvaltioiden hallituksille ja parlamenteille, Euroopan neuvostolle, Euroopan turvallisuus- ja yhteistyöjärjestölle, Yhdistyneiden kansakuntien ihmisoikeusvaltuutetulle, Yhdisty­ neiden kansakuntien pakolaisasiain päävaltuutetulle, Kansainväliselle siirtolaisuusjärjestölle, Punaisen Ristin kansainväliselle komitealle, Kansainväliselle rikostuomioistuimelle, Ukrainan presidentille, hallitukselle ja parlamentille, Venäjän presidentille, hallitukselle ja parlamentille sekä Venäjän viranomaisille.